**LĪGUMS Nr.** 20/02-vī-P RCB-20-2-lī

**par preces pirkšanu-pārdošanu ar pēcapmaksu**

Rīgā 2020 gada 9. janvārī

**SIA “Pirmas”**, reģistrēta Latvijas Republikas Uzņēmumu reģistra Komercreģistra iestādē ar vienoto reģistrācijas Nr. 40103716379, tās valdes priekšsēdētāja Arūnas Šatkus personā, kurš rīkojas uz sabiedrības statūtu pamata, turpmāk – **Pārdevējs,** no vienas puses,

un

**Rīgas Centrālā bibliotēka,** turpmāk – Pasūtītājs, direktores Dzidras Šmitas personā, kura rīkojas saskaņā ar Rīgas domes 01.03.2011. saistošo noteikumu Nr.114 “Rīgas pilsētas pašvaldības nolikums” 110.punktu un Rīgas domes 26.07.2011. nolikuma Nr.141 “Rīgas Centrālās bibliotēkas nolikums” 13.10.apakšpunktu, turpmāk – **Pircējs**, no otras puses, bet abi kopā – **Puses**, vai katrs atsevišķi – **Puse**, **pamatojoties uz iepirkuma Nr. RCB 2019/2 rezultātiem**, noslēdz  šo līgumu par sekojošo:

|  |  |  |  |
| --- | --- | --- | --- |
|  | **Līguma priekšmets** | | |
|  | Pamatojoties uz Pircēja pasūtījumiem saskaņā ar šī līguma noteikumiem, Pārdevējs pārdod un nodod Pircējam **marķēto dīzeļdegvielu , turpmāk -**Preci. | | |
|  | Kopējā līguma summa ir **8463.00** EUR bez PVN. Preces cenai tiek piemērota patstāvīgā atlaide 0,008 EUR bez PVN no 1 litra mazumtirdzniecības cenas tās iegādes dienā. | | |
|  |  | | |
|  | **Līguma cena un norēķinu kārtība** | | |
|  | Preces pārdošanas cena no **“NAFTAS BĀZES”, Olainē, Latvijā** ir cena, ko nosaka Pārdevējs, iepriekš par to vienojoties ar Pircēju, saskaņā ar Pircēja Preces pirkšanas rakstveida pasūtījumu. | | |
|  | Pircējs var uzzināt katras dienas Preces cenu, telefoniski zvanot Pārdēvējam pa tālruņa numuriem: **+371 67070022** vai **+371 26601554**. | | |
|  | Pircējs veic apmaksu par piegādāto Preci **(15)** piecpadsmit kalendāro dienu laikā no Preces saņemšanas brīža, pamatojoties uz izrakstīto rēķinu vai attaisnojuma dokumentu. | | |
|  | Preču apmaksu Pircējs apņemas veikt rēķina vai attaisnojuma dokumentā norādītajā valūtā, obligāti norādot dokumenta numuru. Veicot daļēju preču apmaksu, Pircējs apņemas precīzi norādīt summu un rēķina vai attaisnojuma dokumenta numuru, par kuru tiek veikta daļēja apmaksa. | | |
|  | Par apmaksas datumu tiek uzskatīts datums, kad Pircēja pārskaitītā naudas summa ir ieskaitīta Pārdevēja bankas norēķinu kontā.   * 1. Pārdevējs sagatavo grāmatvedības attaisnojuma dokumentus elektroniskā formātā (turpmāk - elektronisks rēķins), atbilstoši Rīgas pilsētas pašvaldības portālā [www.eriga.lv](http://www.eriga.lv), sadaļā "Rēķinu iesniegšana" norādītajai informācijai par elektroniskā rēķina formātu.   Elektroniskos rēķinus apmaksai Pārdevējs iesniedz Pircējam, izvēloties vienu no sekojošiem rēķina piegādes kanāliem:   * izveido programmatūru datu apmaiņai starp Pārdevēja norēķinu sistēmu un pašvaldības vienoto informācijas sistēmu (WEB API); * augšupielādē rēķinu failus portālā [www.eriga.lv](http://www.eriga.lv), atbilstoši portālā [www.eriga.lv](http://www.eriga.lv), sadaļā "Rēķinu iesniegšana" norādītajai informācijai par failu augšupielādi XML formātā; * izmanto manuālu rēķina informācijas ievades Web formu portālā http://[www.eriga.lv](http://www.eriga.lv), sadaļā "Rēķinu iesniegšana" .   Elektronisks rēķins nodrošina Pusēm elektroniskā rēķina izcelsmes autentiskumu un satura integritāti.   * 1. Elektroniskā rēķina apmaksas termiņu skaita no dienas, kad Pārdevējs, atbilstoši pašvaldības portālā [www.eriga.lv](http://www.eriga.lv), sadaļā "Rēķinu iesniegšana" norādītajai informācijai par elektroniskā rēķina formātu, ir iesniedzis Pircējam elektronisku rēķinu, ar nosacījumu, ka Pārdevējs ir iesniedzis pareizi/ atbilstoši Līguma nosacījumiem, aizpildītu elektronisko rēķinu un PIRCĒJS to ir pieņēmis apmaksai.   2. Pārdevējam ir pienākums pašvaldības portālā [www.eriga.lv](http://www.eriga.lv) sekot līdzi iesniegtā elektroniskā rēķina apstrādes statusam.   3. Ja Pārdevējs ir iesniedzis nepareizi aizpildītu un/vai Līguma nosacījumiem neatbilstošu elektronisko rēķinu, Pircējs šādu rēķinu apmaksai nepieņem un neakceptē. Pārdevējam ir pienākums iesniegt atkārtoti pareizi un Līguma nosacījumiem atbilstoši aizpildītu elektronisko rēķinu. Šādā situācijā, elektroniskā rēķina apmaksas termiņu skaita no dienas, kad Pārdevējs ir iesniedzis atkārtoto elektronisko rēķinu. | | |
|  |  | | |
|  | **Preču kvalitāte un daudzums** | | |
|  | Preces kvalitāte un daudzums tiek pārbaudīts Preces saņemšanas brīdī. Preces kvalitātes pasliktināšanās/zuduma vai tās nejaušas bojāejas risks pāriet Pircējam tās atkraušanas brīdī Pircēja (vai tā pārvadātāja) nodrošinātajā transportlīdzeklī. | | |
|  | Pircējam Preces piegādes ar Pārdēvēja transportu gadījumā, Preces kvalitātes pasliktināšanās / zuduma vai tās nejaušas bojāejas risks pāriet Pircējam no brīža, kad tās izkrautas Pircēja tvertnē. | | |
|  | Pircējam ir tiesības Preces kvalitātes un/vai daudzuma pārbaudei pieaicināt neatkarīgo (akreditēto) ekspertu. Šādā gadījumā Pircējs apņemas divas darba dienas iepriekš rakstveidā informēt par to Pārdevēju nosūtot paziņojumu uz e-pasta adresi - sales@pirmas.lv, norādot: | | |
|  | pārbaudes iemeslus; | | |
|  | eksperta nosaukumu; | | |
|  | transportlīdzekļa numuru (ja tiek pārbaudīta uzkrautā prece); | | |
|  | adrese un vieta (ja pārbaudi veiks Preces atkraušanas brīdī Pircēja tvertnē). | | |
|  | Ja ar neatkarīga eksperta atzinumu konstatēta Preces kvalitātes vai daudzuma neatbilstība Pircēja pasūtītajai Precei, tad neatkarīgā eksperta pakalpojumus apmaksā Pārdevējs. Preces kvalitātes un daudzuma atbilstības gadījumā Pircēja pasūtītajai Precei neatkarīgā eksperta pakalpojumus apmaksā Pircējs. | | |
|  | Pretenziju par Preces kvalitāti vai virsnormatīvo trūkumu Pircējs piestāda Pārdevējam rakstveidā, nosūtot paziņojumu uz e-pasta adresi - sales@pirmas.lv, divu darba dienu laikā pēc Preces pieņemšanas dienas. Pretenzijai jābūt pievienotam Pušu parakstītam Preces kvalitātes analīzes aktam un Preces pārbaudes aktam tās pieņemšanas brīdī. | | |
|  | Pārdevējs apņemas trīsdesmit darba dienu laikā izskatīt saņemto Pircēja pretenziju un nosūtīt Pircējam atbildi uz to. | | |
|  | Pretenzijas pamatotības gadījumā Pārdevējs kompensē Pircējam radušos un neatkarīgā eksperta dokumentāli apstiprinātos zaudējumus. Ja Preces kvalitāte neatbilst, Pārdevēja pievienotajā kvalitātes sertifikāta noradītiem standartiem vai kvalitātes parametriem, Pārdevējs apņemas veikt nekvalitatīvas Preces nomaiņu uz kvalitātei un parametriem atbilstošo. | | |
|  |  | | |
|  | **Preces pasūtīšana, piegāde un pieņemšana - nodošana** | | |
|  | Pircējs apņemas iesniegt pasūtījumu Preces pasūtījuma veikšanas dienā. | | |
|  | Pircējs pasūtījumā norāda: | | |
|  | Preces nosaukumu; | | |
|  | apjomu; | | |
|  | vienošanās cenu; | | |
|  | izkraušanas vietu; | | |
|  | tvertņu numurus; | | |
|  | pilnvarotās personas vārdu, uzvārdu, amatu; | | |
|  | citu Latvijas Republikas tiesību normatīvajos aktos noteikto informāciju. | | |
|  | Preces pasūtījums nosūtāms Pārdevējam uz e-pastu: **sales@pirmas.lv**; vai faksa numuru: **+37167070002**. | | |
|  | Preces pārdošana notiek, to piegādājot uz Rīgas Centrālās bibliotēkas filiālbibliotēku ”Vidzeme”, **Brīvības gatve 206, Rīga** un uz Rīgas Centrālās bibliotēkas Čiekurkalna filiālbibliotēku, **Čiekurkalna 1.līnijā 64, Rīga,** iepriekš vienojoties par piegādes laiku, bet ne vēlāk kā 3(trīs) dienu laikā pēc katra pasūtījuma saņemšanas. | | |
|  | Preces tiek uzskatītas par izsniegtam no Pārdevēja puses un pieņemtam no Pircēja puses pēc kvalitātes atbilstoši kvalitātes sertifikātam (Valsts standartam), un daudzumā atbilstoši atzīmēm rēķinā vai attaisnojuma dokumentā. | | |
|  | Pircēja paraksts uz rēķina vai attaisnojuma dokumenta apliecina Preču pieņemšanu. | | |
|  | Risks par Preču pilnīgu vai daļēju bojāeju pāriet no Pārdevēja uz Pircēju Preces pieņemšanas brīdī. | | |
|  |  | | |
|  | **Pušu atbildība** | | |
|  | Puses ir atbildīgas par šī līgumā paredzēto saistību neizpildi vai nepienācīgu izpildi, un apņemas atlīdzināt viena otrai visus radušos zaudējumus. | | |
|  | Ja Pircējs savlaicīgi neapmaksā saņemto Preci, Pircējs pēc Pārdevēja pieprasījuma maksā Pārdevējam nokavējuma procentus **0,05%** (piecas simtdaļas procenta) apmērā no kopējās parāda summas par katru nokavēto dienu. | | |
|  | Nokavējuma procenti tiek aprēķināti, ņemot vērā šī līguma 2.4. punkta noteikumus un rēķinā / attaisnojuma dokumentā uzrādīto Preces saņemšanas datumu. | | |
|  | Nokavējumā procentu samaksa neatbrīvo puses no šī līguma saistību izpildes. | | |
|  |  | | |
|  | **Līguma darbības termiņš** | | |
|  | Šis līgums stājas spēkā ar tā parakstīšanas brīdi un ir spēkā līdz 2020.gada 31.decembrim vai līdz brīdim, kad Pircējs ir izlietojis iepirkuma līgumā noteikto naudas summu (atkarībā no tā, kurš no apstākļiem iestājas pirmais). | | |
|  | Ja līguma darbības izbeigšanas brīdī kādas no Pircēja finansiālajām saistībām, kas saistītas ar Preces apmaksu, saskaņā ar šī līguma noteikumiem nav izpildītas, tad līguma darbības termiņš tiek pagarināts līdz līgumsaistību pilnīgai izpildei. | | |
|  |  | | |
|  | **Strīdu izskatīšanas kārtība** | | |
|  | Jebkurš strīds, nesaskaņa vai prasība, kas izriet no šī līguma, skar šo līgumu, šī līguma grozīšanu, pārkāpšanu, izbeigšanu, likumību, spēkā esamību vai iztulkošanu, tiks risināts vispirms pārrunu ceļā. Ja Puses nevarēs minētos strīdus jautājumus atrisināt pārrunu ceļā **(30)** trīsdesmit kalendāro dienu laikā no strīda rašanās dienas, tad katra no Pusēm ir tiesīga nodot strīdu izskatīšanai vispārējas jurisdikcijas tiesā atbilstoši Latvijas Republikā spēkā esošiem tiesību normatīvajiem aktiem. | | |
|  | Ja Pircējam rodas šaubas par Preces kvalitātes atbilstību kvalitātes sertifikātam, tad viņam par šo faktu jāsastāda rakstveida akts, Pārdevēja pilnvarota pārstāvja klātbūtnē. Ja akts tiks sastādīts bez Pārdevēja pārstāvja klātbūtnes, pretenzijas attiecībā uz Preces kvalitāti netiks pieņemtas un netiks izskatītas. | | |
|  |  | | |
|  | **Papildus nosacījumi** | | |
|  | Puses apliecina, ka tās ir tiesīgas un tām nav šķēršļu slēgt šo līgumu. | | |
|  | Puses nav materiāli atbildīgas par šī līguma nosacījumu neizpildi, ja tam cēlonis ir vispārpieņemtie nepārvaramās varas apstākļi. | | |
|  | Puse ir tiesīga vienpusēji izbeigt šo līgumu, rakstiski par to brīdinot otru pusi **(30)** trīsdesmit dienas iepriekš. Līguma izbeigšana neatbrīvo pusi no tā darbības laikā nodibināto saistību pilnīgas izpildes. | | |
|  | Visas šī līguma izmaiņas un papildinājumi ir spēkā un pusēm saistoši, ja tie noformēti rakstveidā un ir abu Pušu parakstīti, izņemot šī līguma 1.2. punktā minēto. | | |
|  | Puse bez otras Puses rakstiskas piekrišanas nav tiesīga nodot trešajām personām savas ar šo līgumu uzņemtās saistības un tiesības. | | |
|  | Puses ir atbildīgs par visas informācijas konfidencialitātes nodrošināšanu, kas ir iegūta līguma saistību izpildes ietvaros, izņemot situācijās, kad otra Puse sniedz rakstisku atļauju šādas informācijas izpaušanai, vai ja to nosaka likums. | | |
|  | Pārdevējs veic personas datu apstrādi atbilstoši Privātuma politikai, kas ir pieejama Pārdēvēja mājaslapā [www.pirmas.lv](http://www.pirmas.lv). | | |
|  | Līgums sastādīts **(2)** divos oriģināleksemplāros, pa vienam eksemplāram katrai Pusei. | | |
|  |  | | |
|  | **Pušu rekvizīti un paraksti** | | |
|  | **Puse** | **Pārdevējs** | **Pircējs** | |
|  | Nosaukums | **SIA “Pirmas”** | **Rīgas Centrālā bibliotēka** | |
|  | Adrese | Alīses iela 3, Riga, LV-1046 Latvija | Juridiskā adrese: Brīvības iela 49/53, Rīga, LV-1010  Tālrunis: 67037121, 67037132  e-pasts: [rcb@riga.lv](mailto:rcb@riga.lv) Fakss: 67037131  Norēķinu rekvizīti:  Rīgas pilsētas pašvaldība  Juridiskā adrese: Rātslaukums 1, Rīga,  LV-1050 | |
|  | Vienotais reģistrācijas numurs | 40103716379 | NMR kods: 90011524360 | |
|  | PVN Nr. | LV40103716379 | PVN. reģ. Nr.: LV90011524360 | |
|  | Banka | “Swedbank“ AS | Banka: AS Luminor Bank AS Latvijas filiāle | |
|  | SWIFT | HABALV22 | Kods: NDEALV2X | |
|  | Norēķinu konta numurs | LV18HABA055103706378 | Konts: LV87NDEA0021000016120  RD iestādes kods: 21066 | |
|  |  |  |  | |
|  | Pārstāvis (Amats) | Valdes priekšsēdētājs | Direktore | |
|  | Paraksti | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ | |
|  | Vārds, Uzvārds | Arūnas Šatkus | Dzidra Šmita | |